Fon der Lejen Komisija

miniatiūra|240px|right|Europos Parlamento balsavimo rezultatai Strasbūre 2019-11-27, tvirtinant naująją Europos Komisiją
miniatiūra|240px|right|Europos Komisijos pasitarimų kabinetas Berlaymont pastate Bruselyje

Fon der Lejen Komisija – Europos Komisijos penkerių metų trukmės kadencija, numatyta 2019-2024 m. laikotarpiui, vadovaujama pirmininkės Urzulos fon der Lejen. Komisijos sudėtyje – 27 eurokomisarai, po vieną iš kiekvienos Europos Sąjungos šalies, išskyrus Jungtinę Karalystę, kuri nedelegavo savo atstovo dėl „Brexit“ procedūrų. Fon der Lejen Komisijos pristatomas siekis – ES vaidmuo pasaulyje turi tapti svarbesnis, kad ES teisiškai įsipareigotų neutralizuoti poveikį klimatui iki 2050-ųjų, sustiprintų savo skaitmeninius gebėjimus ir infrastruktūrą.

Europos Parlamentas 2019 m. lapkričio 27 d. pritarė naujosios Europos Komisijos paskyrimui (461 balsavo už, 157 – prieš, 89 – susilaikė). Šis balsavimas užbaigė ilgą išsamaus pasiūlytųjų eurokomisarų vertinimo procesą, vykusį 2019 m. rugsėjo–lapkričio mėn. surengtuose klausymuose. Naujos sudėties Europos Komisija turėjo pradėti savo veiklą 2019 m. lapkričio 1 d., tačiau buvo vėluojama dėl Europos Parlamento atmestų kelių Europos Komisijos narių kandidatūrų ir naujų kandidatūrų teikimo bei patvirtinimo. 

 Komisijos sudėtis 

Pirmą kartą Europos Komisijos pirmininke išrinkta moteris – Urzula fon der Lejen, Vokietijos atstovė. Vienas iš jos prioritetų formuojant savo komandą buvo lyčių lygybė, todėl buvo pageidaujama, kad kiekviena valstybė narė pasiūlytų po du skirtingos lyties kandidatus, kad būtų lengviau sudaryti lyčių pusiausvyros komisiją. Šios kadencijos Komisijoje moterų dalis yra didžiausia istorijoje: be išrinktosios pirmininkės, joje – 11 moterų ir 15 vyrų. Komisijoje paskirti aštuoni pirmininkės pavaduotojai. Dauguma eurokomisarų anksčiau dirbo nacionalinių vyriausybių ministrais, o devyni jų – buvę Europos Parlamento nariai. Jauniausias eurokomisaras paskyrimo metu buvo Lietuvos atstovas Virginijus Sinkevičius (29 m.), o vyriausias – buvęs Europos Parlamento vadovas Josep Borrell iš Ispanijos (72 m.).

 Komisaras (-ė)  Delegavusi šalis  Atsakomybės sritis Urzula fon der Lejen    Pirmininkė Frans Timmermans    Europos žaliasis kursas (vykdomasis pirmininkės pavaduotojas) Margrethe Vestager    Prie skaitmeninio amžiaus prisitaikiusi Europa (vykdomoji pirmininkės pavaduotoja)  Valdis Dombrovskis    Žmonėms tarnaujanti ekonomika (vykdomasis pirmininkės pavaduotojas) Josep Borrell    Vyriausiasis įgaliotinis (pirmininkės pavaduotojas) Maroš Šefčovič    Institucijų ryšiai ir perspektyvos (pirmininkės pavaduotojas) Věra Jourová    Vertybės ir skaidrumas (pirmininkės pavaduotoja) Dubravka Šuica    Demokratija ir demografija (pirmininkės pavaduotoja)  Margaritis Schinas    Europinės gyvensenos propagavimas (pirmininkės pavaduotojas) Johannes Hahn    Biudžetas ir administravimas  Phil Hogan    Prekyba Mariya Gabriel    Inovacijos ir jaunimas Nicolas Schmit    Darbo vietos ir socialinės teisės Paolo Gentiloni    Ekonomika Janusz Wojciechowski    Žemės ūkis Elisa Ferreira    Sanglauda ir reformos Olivér Várhelyi    Kaimynystė ir plėtra Stella Kyriakidou    Sveikata ir maisto sauga Didier Reynders    Teisingumas Adina Vălean   Transportas Helena Dalli    Lygybė Thierry Breton    Vidaus rinka Ylva Johansson    Vidaus reikalai Janez Lenarčič    Krizių valdymas Jutta Urpilainen    Tarptautinė partnerystė Kadri Simson    Energetika Virginijus Sinkevičius    Aplinka, vandenynai ir žvejyba

 Nuorodos 

 Europos komisijos sudėtis
 Urzulos fon der Lejen Europos Komisijos vizija – daugiau siekianti Europos Sąjunga

Kategorija:Komisijos
Kategorija:Europos Sąjungos institucijos